शामली । जिला भारतीय किसान यूनियन युवा शाखा के प्रमुख विनोद निरवाल और उसके दोस्त जाहिद हासा पर रेप का आरोप लगा है। पुलिस के अनुसार पीड़ित महिला ने बताया कि उसके पिता का इलाज कराने का प्रलोभन देकर उसे हरिद्वार के एक होटल ले जाया गया था। जहां उसके साथ दोनों ने सामूहिक बलात्कार किया। क्षेत्राधिकारी अशोक कुमार ने बताया कि महिला को चिकित्सा जांच के लिए ले जाया गया है। पुलिस ने मामला दर्ज कर लिया है। आरोपियों की तलाश कर रही है। दोनों आरोपी फरार हैं।